**Grozījumu Alternatīvo ieguldījumu fondu un to pārvaldnieku** **likumā projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Alternatīvo ieguldījumu fondu un to pārvaldnieku likumā” (turpmāk – likumprojekts) izstrādāts, lai nodrošinātu Eiropas Parlamenta un Padomes 2017. gada 14. jūnija Regulas (ES) 2017/1131 par naudas tirgus fondiem un Eiropas Parlamenta un Padomes 2014. gada 26. novembra Regulas (ES) Nr. 1286/2014 par komplektētu privāto ieguldījumu un apdrošināšanas ieguldījumu produktu (PRIIP) pamatinformācijas dokumentiem tiešu piemērošanu Latvijā. Likumprojektam jāstājas spēkā 2018. gada 21. jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Parlamenta un Padomes 2017. gada 14. jūnija Regula (ES) 2017/1131 par naudas tirgus fondiem (turpmāk – Regula Nr. 2017/1131), kura piemērojama no 2018. gada 21. jūlija, uzliek naudas tirgus fondiem tiešus pienākumus visā Eiropas Savienībā. Ar likumprojektu Regulā Nr. 2017/1131 noteiktās prasības tiks attiecinātas uz naudas tirgus fondiem, kas var tikt reģistrēti kā ieguldījumu fondi vai alternatīvo ieguldījumu fondi.Ievērojot Eiropas Parlamenta un Padomes 2014. gada 26. novembra Regulas (ES) Nr. 1286/2014 par komplektētu privāto ieguldījumu un apdrošināšanas ieguldījumu produktu (PRIIP) pamatinformācijas dokumentiem 28. pantā noteikto, kā arī ņemot vērā līdzīgas prasības attiecībā uz ziņošanu par pārkāpumiem, kuras jau ir ieviestas Finanšu instrumentu tirgus likuma 100.3 pantā, kuras izriet no Eiropas Parlamenta un Padomes 2014. gada 23. jūlija Regulas (ES) Nr. 909/2014 par vērtspapīru norēķinu uzlabošanu Eiropas Savienībā, centrālajiem vērtspapīru depozitārijiem un grozījumiem Direktīvās 98/26/EK un 2014/65/ES un Regulā (ES) Nr. 236/2012 (Dokuments attiecas uz EEZ) un 84. pantā, kuras izriet no Eiropas Parlamenta un Padomes 2014. gada 16. aprīļa Regulas (ES) Nr. 596/2014 par tirgus ļaunprātīgu izmantošanu (tirgus ļaunprātīgas izmantošanas regula) un ar ko atceļ Eiropas Parlamenta un Padomes Direktīvu 2003/6/EK un Komisijas Direktīvas 2003/124/EK, 2003/125/EK un 2004/72/EK, likumprojekts paredz ietvert ziņošanas par iespējamiem un faktiskiem tiesību aktu pārkāpumiem prasības, kuras nosaka personai (gan fiziskai, gan juridiskai personai) tiesības ziņot Finanšu un kapitāla tirgus komisijai par tādiem pārkāpumiem, kas izriet no Alternatīvo ieguldījumu fondu un to pārvaldnieku likuma un uz tā pamata izdotajiem Finanšu un kapitāla tirgus komisijas tiesību aktiem, un no Regulas Nr. 1286/2014, par ziņojumu apstrādi atbildīgo nosakot Finanšu un kapitāla tirgus komisiju. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ņemot vērā, ka naudas tirgus fondu definīcija līdz šim tika ietverta tikai Eiropas Vērtspapīru regulatoru komitejas 2010. gada 19. maija vadlīnijās Nr. CESR/10-049 par Eiropas naudas tirgus fondiem, tad likumprojekts paredz grozījumus Alternatīvo ieguldījumu fondu un to pārvaldnieku likuma 1. pantā, papildinot minēto normu ar termina “naudas tirgus fonds” definīciju.Saskaņā ar Alternatīvo ieguldījumu fondu un to pārvaldnieku likuma 31. panta trešo daļu ieguldījumu fondu, kura nosaukumā lietoti vārdi "naudas tirgus fonds", darbības noteikumus pašlaik izstrādā ieguldījumu fonds atbilstoši Finanšu un kapitāla tirgus komisijas normatīvo noteikumu prasībām. Lai pārņemtu Regulas Nr. 2017/1131 6. panta prasības, likumprojekts paredz izslēgt Alternatīvo ieguldījumu fondu un to pārvaldnieku 31. panta trešo daļu. Likumprojekts nodrošina, ka visiem kolektīvo ieguldījumu uzņēmumiem, kam piemīt naudas tirgus fondam raksturīgās pazīmes, tiek piemēroti Regulas Nr. 2017/1131 noteikumi par naudas tirgus fondiem, kas aizliedz izmantot nosaukumu “naudas tirgus fonds” vai jebkuru citu terminu, kas varētu ļaut secināt, ka kolektīvo ieguldījumu uzņēmumiem ir naudas tirgus fondam raksturīgās pazīmes, ja vien attiecīgajam uzņēmumam nav izsniegta naudas tirgus fonda darbības atļauja saskaņā ar Regulu Nr. 2017/1131.Regulas Nr. 2017/1131 38. un 39. pants atbilst Finanšu un kapitāla tirgus komisijas likuma II nodaļas (5. - 9. panta), kas regulē Finanšu un kapitāla tirgus komisijas darbības mērķi, funkcijas, tiesības un atbildību, tiesiskajam regulējumam. Ievērojot Finanšu un kapitāla tirgus komisijas likuma 7. panta pirmās daļas 5. punktā noteiktās Finanšu un kapitāla tirgus komisijas tiesības piemērot normatīvajos aktos noteiktās sankcijas finanšu un kapitāla tirgus dalībniekiem un to amatpersonām, ja šie akti tiek pārkāpti, kā arī, ņemot vērā Regulas Nr. 2017/1131 40. pantā noteikto, likumprojekts paredz sankcijas un uzraudzības pasākumus par Regulas Nr. 2017/1131 noteikumu pārkāpumiem – brīdinājumu vai soda naudu.Tāpat likumprojekts paredz precizēt Finanšu un kapitāla tirgus komisijas piemērotās sankcijas un uzraudzības pasākumus par Regulas Nr. 345/2013 un Regulas Nr. 346/2013 pārkāpumiem, lai nodrošinātu to, ka sankcijas un uzraudzības pasākumi ir saprotami un tiek piemēroti vienveidīgi.Likumprojektā paredzētās soda naudas apmērs no 14 200 līdz 142 300 *euro* par pārkāpumiem ir saskaņots ar soda naudas apmēru, kādu Finanšu un kapitāla tirgus komisijai ir tiesības uzlikt, konstatējot Alternatīvo ieguldījumu fondu un to pārvaldnieku likuma 90. panta pirmajā, otrajā, sestajā un astotajā daļā minētos pārkāpumus.Pieņemot lēmumu par sankciju vai uzraudzības pasākumu piemērošanu pārvaldniekam, kurš pārkāpis finanšu un kapitāla tirgu regulējošos normatīvos aktus, un par soda naudas apmēru, Finanšu un kapitāla tirgus komisija ņem vērā visus apstākļus, ieskaitot Finanšu un kapitāla tirgus komisijas likuma 17.1 pantā noteiktos, kā arī iespējamās pārkāpuma sistemātiskas izdarīšanas sekas un izvērtē piemērojamo sankciju samērīgumu, efektivitāti un atturošo raksturu.Finanšu un kapitāla tirgus komisijas tiesību apjoms, veicot licencēta pārvaldnieka un reģistrēta pārvaldnieka uzraudzību, ir noteikts virknē tiesību aktu. Atsauce uz tiem nav nepieciešama, jo šāds tiesību aktu uzskaitījums ir deklaratīvs. Tas nekonkretizē licencēta pārvaldnieka un reģistrēta pārvaldnieka uzraudzības prasības. Līdz ar to likuma 81.panta pirmās daļas jaunā redakcija vairs nesatur tiesību aktu uzskaitījumu.Likumprojekta papildināšana ar 86.1 pantu nodrošinās to, ka nav nepieciešams veikt regulārus Alternatīvo ieguldījumu fondu un to pārvaldnieku likuma grozījumus vai dublēt normas gadījumā, ja ir jāievieš kāds Eiropas Savienības institūciju regulējums, kas nosaka ziņošanas kārtību par iespējamiem un faktiskiem pārkāpumiem.Likumprojekta 86.1 panta trešā daļa paredz Finanšu un kapitāla tirgus komisijai pilnvarojumu izstrādāt normatīvos noteikumus, lai noteiktu kārtību, kādā tiek ziņots par iespējamiem un faktiskiem tiesību aktu pārkāpumiem un kādā Finanšu un kapitāla tirgus komisijas ziņošanas sistēmā saņemtie ziņojumi tiek apstrādāti.Likumprojekta 86.1 panta ceturtā daļa ietver regulējumu par darbinieka, kurš ziņo par tā darbavietā izdarītiem tiesību aktu pārkāpumiem, aizsardzību, paredzot aizliegumu darba devējam vērst diskriminējošas vai citas netaisnīgas darbības pret darbinieku. Darbiniekam pieejamie tiesību aizsardzības līdzekļi jau ir regulēti citos tiesību aktos, tostarp Darba likumā.Likumprojekta 86.1 panta piektā daļa nosaka pienākumu subjektam izstrādāt iekšējo procedūru, kas nosaka kārtību, kādā darbinieki tam ziņo par Regulas Nr. 1286/2014 pārkāpumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Finanšu un kapitāla tirgus komisija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums attiecas uz alternatīvajiem ieguldījumu fondiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Lai pilnībā pārņemtu Regulas Nr. 2017/1131 prasības, ir izstrādāts likumprojekts “Grozījumi Ieguldījumu pārvaldes sabiedrību likumā”. Likumprojekts Ministru kabinetā un Saeimā skatāms vienlaicīgi ar likumprojektu “Grozījumi Ieguldījumu pārvaldes sabiedrību likumā”. |
| 2. | Atbildīgā institūcija | Finanšu ministrija, Finanšu un kapitāla tirgus komisija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes Regula 2017. gada 14. jūnija (ES) 2017/1131 par naudas tirgus fondiem.Eiropas Parlamenta un Padomes 2014. gada 26. novembra Regula (ES) Nr. 1286/2014 par komplektētu privāto ieguldījumu un apdrošināšanas ieguldījumu produktu (PRIIP) pamatinformācijas dokumentiem. |
| 2. | Citas starptautiskās saistības | Projekts šo jomu neskar*.* |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – norāda informāciju atbilstoši instrukcijas 55.1. apakšpunktam, kas jau tika norādīta arī V sadaļas 1. punktā |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 2017/1131 6. pants | Likumprojekts, likuma 31. panta trešā daļa | ES tiesību akta vienība nodrošina regulas prasību tiešu piemērošanu  | Likumprojekts stingrākas prasības neparedz |
| Regulas Nr. 2017/1131 40. pants | Likumprojekts, likuma 90. panta astotā daļa | ES tiesību akta vienība nodrošina regulas prasību tiešu piemērošanu | Likumprojekts stingrākas prasības neparedz |
| Regulas Nr. 1286/2014 28. pants | Likumprojekts, likuma 86.1 pants | ES tiesību akta vienība nodrošina regulas prasību tiešu piemērošanu | Likumprojekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Likumprojekta izstrādes sākšanu tika informēta Latvijas Privātā un Riska kapitāla asociācija un Latvijas Komercbanku asociācija.  |
| 2. | Sabiedrības līdzdalība projekta izstrādē | Likumprojekts tika nosūtīts saskaņošanai Latvijas Privātā un Riska kapitāla asociācijai un Latvijas Komercbanku asociācijai.Informācija par likumprojektu 2018. gada 13. aprīlī tika publicēta Finanšu ministrijas mājaslapā. |
| 3. | Sabiedrības līdzdalības rezultāti | Nav |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju laikrakstā "Latvijas Vēstnesis", kā arī ievietojot to bezmaksas normatīvo aktu datu bāzē [www.likumi.lv](http://www.likumi.lv).Likums tiks ievietots arī Finanšu un kapitāla tirgus komisijas mājaslapā internetā. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Likumprojekta prasību izpildi nodrošinās Finanšu un kapitāla tirgus komisija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde pēc būtības neietekmē likumprojekta izstrādē iesaistītās institūcijas un uzdevumus, kā arī tam nav ietekmes uz institūcijām pieejamajiem cilvēkresursiem.Likumprojekta izpildei nav nepieciešams reorganizēt esošās institūcijas, veidot jaunas institūcijas vai likvidēt esošās institūcijas. |
| 3. | Cita informācija | Nav |

Finanšu ministre D.Reizniece-Ozola

Davidovičs 67083931

gunvaldis.davidovics@fm.gov.lv